17. C. PLINII HIST. NAT. LIB. XI. 



Quis ordo in opre earum. 



V. 6. Hieme conduntur : unde enim ad pruinas ni- 

 vesque, et aquilonum flatus perferendos vires? Sane et 

 insecta omnia : sed minus diu , quae parietibus nostris 

 occultata , mature tepefiunt. Circa apes aut temporum 

 locorumve ratio mutata est , aut erraverunt priores. 

 Conduntur a Vergiliarum occasu , sed latent ultra exor- 

 tum : adeo non ad veris initium , ut dixere , nec quis- 

 quam in Italia de alvis existimat. Ante fabas florentes 

 exeunt ad opra et labores, nullusque , quum per caelum 

 licuit , otio prit dies. Primum fa vos construunt, ceram 

 fingunt , hoc est, domos cellasque faciunt. Deinde so- 

 bolem , postea mella , ceram ex floribus , melliginem e 

 lacrymis arborum, quae glutinum pariunt, salicis, ulmi, 

 arundinis , succo , gummi , rsina. His primum alveum 

 ipsum intus totum , ut quodam tectorio , illinunt , et 

 aliis amarioribus succis contra aliarum bestiolarum avi- 

 ditates : id se facturas consciae , quod concupisci possit. 

 His deinde fores quoque latiores circumstruunt. 



